stanford-oval/wikipedia huggingface dataset:
החיים החדשים של סקמוטו

| --- | --- |
  כריכת כרך הטנקובון הראשון, הכוללת את דמויותיהם של טארו סקמוטו ושין
 סוגה:  פעולה קומדיה
 יוצר:  יוטו סוזוקי (יפ')

 מאנגה: Sakamoto Days
 יוצר:  יוטו סוזוקי
 מאייר:  יוטו סוזוקי
 הוצאה:  Shueisha
 התפרסם לראשונה במגזין:  שונן ג'אמפ השבועי
 תקופת הפרסום המקורית:  20 בנובמבר 2021 – הווה
 מספר הכרכים שהתפרסמו:  18

 מאנגה: Sakamoto Holidays
 יוצר:  טטסו אוקאווה
 מאייר:  יוטו סוזוקי
 הוצאה:  Shueisha
 התפרסם לראשונה במגזין:  Saikyō Jump
 תקופת הפרסום המקורית:  4 ביולי 2024 – הווה

 רומן: Sakamoto Days: Koroshiya no Method
 יוצר:  רנקה מיסאקי
 מאייר:  יוטו סוזוקי
 הוצאה:  Shueisha
 תקופת הפרסום המקורית:  4 באפריל 2023

 אנימה: Sakamoto Days
 אורך פרק:  -
 במאי:  מאסקי ואטנאבי
 תסריטאי:  טאקו קישימוטו
 אולפני אנימציה:  TMS Entertainment
 רשת שידור:  TV Tokyo נטפליקס
 תקופת שידור מקורית:  11 בינואר 2025
 מספר העונות:  1
החיים החדשים של סקמוטו (באנגלית: Sakamoto Days) היא סדרת מאנגה יפנית מסוגת פעולה שנכתבה ואוירה על ידי יוטו סוזוקי (יפ'). פרקי הסדרה הופצו לראשונה באמצעות מגזין שונן ג'אמפ השבועי מנובמבר 2020, ונכון לאוגוסט 2024, נאספו ב-18 כרכי טנקובון. בארצות הברית, מופצת הסדרה באנגלית על ידי חברת ההפצה "Viz Media" והפלטפורמה המקוונת "Manga Plus".
עלילת המנגה נסובה סביב דמותו של טארו סקמוטו, מתנקש אגדי בדימוס שפרש לחיים שקטים ופשוטים כאיש משפחה. עם זאת, חייו השלווים מופרעים כאשר אויבים ועמיתים לשעבר מעברו מגיעים בחיפוש אחר נקמה. על מנת להגן על משפחתו ויקיריו, נאלץ סקמוטו להשתמש בכישוריו יוצאי הדופן במטרה להתמודד מול מגוון יריבים תוך ניסיון לשמר את החיים השלווים שניהל עד-כה.
סדרת אנימה המבוססת על המנגה שהופקה על ידי חברת "TMS Entertainment" עלתה לשידור ביפן ברשת "TV Tokyo", וברחבי העולם באמצעות שירות הזרמת המדיה "נטפליקס" בינואר 2025.
במאי 2024, נמסר כי סדרת המנגה מכרה למעלה מ-5 מיליון עותקים.
רקע עלילתי

בצעירותו, היה טארו סקאמוטו המתנקש המקצועי הטוב ביותר, שזכה למעמד אגדי בעולם התחתון. אך יום אחד, סקמוטו התאהב, פרש, התחתן והביא בת לעולם, וכתוצאה מכך אף עלה במשקל. בהווה, מגלה סקמוטו כי על אף שפרש והתחיל לעבוד כבעל חנות נוחות קטן, אויביו ועמיתיו לשעבר עדיין עוקבים אחריו במטרה לנקום בו; ויחד עם שין, עובד צעיר בעל יכולות טלפתיות, נאלץ לצאת למסע להגן על חייו השלווים ועל משפחתו, או למות בניסיון.
במדיות נוספות > מנגה

את סדרת המנגה כתב ואייר יוטו סוזוקי (יפ'). סוזוקי פרסמה לראשונה פרק וואן-שוט בשם "Sakamoto"‏ (SAKAMOTO-サカモト-) במדור "Jump Giga" של המגזין "Shueisha" ב-26 בדצמבר 2019. פרקי הסדרה המלאים הופצו לראשונה במדור המנגה של המגזין "שונן ג'אמפ השבועי" ב-21 בנובמבר 2020. בהמשך, איגדה "Shueisha" את פרקי הסדרה לכרכי טנקובון; הכרך הראשון יצא לשוק ב-2 באפריל 2021. נכון ל-2 באוגוסט 2024, יצאו לשוק 18 כרכים.
בארצות הברית מופצת הסדרה במקביל באנגלית בהפצת "Viz Media" והפלטפורמה המקוונת "Manga Plus". כרכי הטנקובון המתורגמים הופצו על ידי "Viz Media" החל מ-5 באפריל 2022.
מנגה-ספין אוף מאת טטסו אוקאווה, שלקחה חלק משני בכתיבת והפצת המנגה הראשית, שכותרתה "Sakamoto Holidays", החלה להתפרסם במדור "Saikyō Jump" של "Shueisha" ב-4 ביולי 2024.
במדיות נוספות > נובליזציה

באוקטובר 2022, הוכרז שהסדרה תזכה לנובליזציה רשמית שתכלול סיפור בלעדי שטרם פורסם במנגה. הרומן, שקיבל את השם "Sakamoto Days: Koroshiya no Method"‏ (SAKAMOTO DAYS 殺し屋のメソッド, Sakamoto Deizu Koroshiya no Mesoddo), יצא לשוק ב-4 באפריל 2023.
במדיות נוספות > אנימה

במאי 2024, הוכרז על הפקת סדרת אנימה בהפקת "TMS Entertainment". את הסדרה ביים מאסקי ואטנאבי על פי תסריט מאת טאקו קישימוטו של ועיצוב דמויות מאת יו מוריויאמה. סדרת האנימה עתידה לעלות לשידור ברשת "TV Tokyo" בינואר 2025. בנוסף, קיבלה שירות הזרמת המדיה "נטפליקס" את הרישיון להפיץ את הסדרה בפורמט שבועי ברחבי העולם באותו חודש.
ביקורות

באוקטובר 2022, נמסר כי המנגה מכרה 2.2 מיליון עותקים; למעלה מ-4 מיליון עותקים נמכרו עד נובמבר 2023; ולמעלה מ-5 מיליון עותקים נמכרו עד מאי 2024.
הסדרה דורגה במקום השישי ברשימת הקומיקס המומלצים של עובדי חנות הספרים הלאומית לשנת 2022. בנוסף, הומלצה על קריאת הסדרה מפי המנגיקאית הירומו ארקאווה בכריכת הכרך השישי. סדרת המנגה הייתה מועמדת בקטגוריית המנגה המודפסת הטובה ביותר בטקס פרסי המנגה הבאה לשנת 2021. היא הגיעה למקום השישי מתוך 50 מועמדים, אך זכתה בפרס "U-Next". בנוסף, הייתה הסדרה מועמדת לפרס המנגה ה-68 של חברת התקשורת "Shogakukan" בקטגוריית "השונן" לשנת 2022.
בביקורת על הכרך הראשון, המליצה קתרין דייסי מהאתר "The Manga Critic" על הסדרה, ושיבחה את האמנות והכוריאוגרפיה שלה. דייסי סיכמה כי ”גם אם חלק מהפרקים המאוחרים אינם מבוצעים בקפידה כמו הראשונים, בכל זאת "ימי סקמוטו" משיג איזון טוב בין פיתוח דמויות לקטעי קראטה.” בביקורת חיובית לכרך הראשון, כתבה רבקה סילברמן מהאתר "Anime News Network" כי "הכרך הראשון הוא, לרוב, כיף גדול" וכי ”[הוא] מבסס קאסט טוב של דמויות [...] יש סיפור בסיס משעשע, שבוצע היטב.”
רקיט

| --- | --- |

 נתונים כלליים
 בורסה:  הבורסה לניירות ערך בלונדון (RB.) 
 מייסדים:  ג'והאן בנקיסר 
 תקופת הפעילות:  מרץ 1999 – הווה (כ־26 שנים) 
 חברות בנות:  רקיט (גרמניה)  רקיט (איטליה)  רקיט (סלובקיה)  רקיט (הולנד)  רקיט (ארצות הברית)  רקיט (צ'כיה) 
 מיקום המטה:  סלאו 
 ענפי תעשייה:  מוצרים לטיפוח אישי, consumer products distribution, תעשייה כימית 
 מוצרים עיקריים:  מוצרים לטיפוח אישי 
 יו"ר:  Christopher A. Sinclair 
  
 www.reckitt.com
 
Reckitt Benckiser Group plc, הנסחרת בשם Reckitt, היא חברת מוצרי צריכה בריטית רב-לאומית שבסיסה בסלאו, אנגליה.
ह

|  |
| --- | --- | --- | --- | --- | --- | --- | --- |

אלפבית דוונאגרי
תנועות
| अ | आ | इ | ई | उ | ऊ | ऋ |  |
| ए | ऐ | ओ | औ |  |  |  |  |
עיצורים
| क | ख | ग | घ | ङ | च | छ |  |
| ज | झ | ञ‌ | ट | ठ | ड | ढ |  |
| ण | त | थ | द | ध | न | प |  |
| फ | ब | भ | म | य | र | ल |  |
| व | श | ष | स | ह |  |  |  |
הגיית האות ह
ह היא האות ה-44 (אחרי स) באלפבית הדוונאגרי. האות היא עיצור מנושף. המקבילה העברית הקרובה ביותר היא אות ה' עיצורית (h).
ערך זה הוא קצרמרבנושא בלשנות. אתם מוזמנים לתרום לוויקיפדיה ו.
יחיאל בר לב

| --- | --- |

 לידה:  אפריל 1943 (בן 81) תל אביב, פלשתינה (א"י) 
 מדינה:  ישראל 
 השכלה:  אוניברסיטת בר-אילן 
 
הרב ד"ר יחיאל אברהם הלוי בר לב (נולד באפריל 1943) הוא רב ומחנך ישראלי, מחבר סדרת ספרי "ידיד נפש" על הקבלה (זוהר ועוד) ועל התלמוד הבבלי והירושלמי.
ביוגרפיה

נולד בכ"ז באדר ב' ה'תש"ג (1943) בתל אביב לבנימין הלוי ומרים בר לב.
למד בישיבת תל אביב, בישיבת היישוב החדש ובישיבת פוניבז' בבני ברק. את חינוכו האקדמי השלים בארצות הברית ובשנת 1975 קיבל תואר דוקטור בפסיכולוגיה חינוכית מאוניברסיטת אריזונה.
בשנת 1967 נסע לשיקגו ועסק בהוראה. בשנת 1968 חזר ארצה והתחתן עם רבקה. בשנת 1970 לימד בבי"ס הלל בלוס אנג'לס. בשנים 1971–1973 לימד בסן פרנסיסקו, כיהן כרב ביהכ"נ "רומניין אנשי ספרד", ושם קיבל תואר שני בחינוך מאוניברסיטת סן פרנסיסקו. בשנת 1973 חזר ארצה לתקופה קצרה והוסמך לרבנות מהרב עובדיה יוסף. לאחר מכן שב לסן פרנסיסקו ומשם המשיך ללמד בבי"ס היהודי בפניקס אריזונה. בשנת 1975 סיים את התואר השלישי באוניברסיטת אריזונה ועם תום לימודיו חזרו הוא, אשתו ושלושת ילדיו (אסף, דפנה וענת) ארצה.
בארץ המשיך לעסוק בהוראה ובמקביל למד אצל הרב חיים פרידלנדר (המשגיח של ישיבת פוניבז') את קבלת הרמח"ל. בעצתו של הרב פרידלנדר, כתב את החומר שהם למדו ביחד. ימים ספורים לפני פטירת הרב פרידלנדר, ביקר אצלו יחיאל בר לב, והראה לרב את מה שכתב. הרב פרידלנדר נתן ליחיאל כמה עצות, והספר "ידיד נפש, מבוא לתורת הקבלה" זכה להצלחה עצומה. (הספר תורגם לאנגלית, ספרדית, פולנית ורוסית).
בהמשך כתב עוד כמה ספרים, ביניהם שלושה חלקים של "ידיד נפש כוונות התפילה", וכמו כן ערך את הספר "מגיד מישרים" לרב יוסף קארו. לאחר מכן כתב פירוש "ידיד נפש" על ספר הזוהר, ו"ידיד נפש" על התלמוד הירושלמי והבבלי.
על מפעלו התורני כותב זאב גלילי:
הסיפור המדהים של אדם שללא כל הכשרה אקדמית בתחום הקבלה, וכשברקורד שלו לימוד ישיבתי קצר יחסית, חיבר פרושים ותרגומים לשלושת המפעלים הגדולים ביותר בארון הספרים היהודי לאחר התנ"ך - התלמוד הבבלי, התלמוד הירושלמי, והזוהר. והכל בפחות מעשרים שנה.
במשך 30 שנה מסר שיעורים בדף היומי בביכ"נ "מקור חיים" בפתח תקווה. 
כיום מתגורר בפתח תקווה ואב לחמישה. לפני מספר שנים התעוור כתוצאה מהסתבכות של גלואקומה, אך דבר זה לא מנע בעדו מלהמשיך את מפעלו.
בחודש אדר התשפ"ה, מרץ 2025, הוחלט בעיריית פתח תקווה לכבד את הרב יחיאל בר לב בתואר "יקיר העיר פתח תקוה".
ספריו

ידיד נפש על התלמוד הירושלמי (14 כרכים) - הוא הסבר הכולל את כל הפרשנים הקלאסיים על הירושלמי[דרוש מקור].
ידיד נפש על התלמוד הבבלי - פירוש לתלמוד הבבלי, ביאור משולב במילות התלמוד (מול תלמוד בבלי ב'צורת הדף' של דפוס וילנא) בתוספת 'עיונים'. העיצוב של הפירוש דומה למדי לעיצוב המודרני של פירוש שוטנשטיין לתלמוד הבבלי (בהוצאת ארטסקרול), שיצא לאור מעט לפניו; אבל הסגנון קצר יותר וקלאסי יותר.
ידיד נפש מבוא לתורת הקבלה (כרך אחד) מבוא לתורת הקבלה על פי שיטתו של הרמח"ל
ידיד נפש ביאור כוונות התפילה מהאריז"ל ומהרמח"ל (3 כרכים), כולל ביאור לכוונות תפילות ימי החול, שבת, חגי ישראל ספירת העומר וכו'.
ידיד נפש סידור כוונות התפילה מהאריז"ל ומהרמח"ל - (2 כרכים) ימי החול, שבת.
ידיד נפש על ספר הזוהר (14 כרכים) - פירוש הכולל תרגום מארמית וליקוט ממספר מפרשים. מלבד הליקוט ממפרשים אחרים, הפירוש כולל הסבר של הרב בר לב.
נחלת בנימין - הלכות שבת וקרבנות.
"ההיגיון שבתלמוד" - דוגמאות להכרת סוגיות בתלמוד, בקבלה, בחסידות, בהגות וחוויות וסיפורים אישיים.
הערות שוליים

↑  זאב גלילי, יחיאל בר לב, מחבר התרגום לזוהר: אין לי עניין במחקר האקדמי בקבלה, אתר "היגיון בשיגעון"
↑  הספר נחלת בנימין קרוי על שם אביו
| פרשני התלמוד הירושלמי |
| --- | --- | --- |
| המאה ה-16 | רבי שמואל יפה אשכנזי • רבי אלעזר אזכרי • רבי שלמה סיריליו |  |
| המאה ה-17 | רבי יהושע רפאל בנבנישתי (שדה יהושע) • רבי משה בן שלמה אבן חביב |  |
| המאה ה-18 | רבי אליהו מפולדא • רבי דוד פרנקל (קרבן העדה) • רבי יעקב כהנא • רבי משה מרגלית (פני משה) • הגאון מווילנה • רבי נחום טרייביטש (שלום ירושלים) |  |
| המאה ה-19 | רבי יחיאל מיכל הלוי אפשטיין • רבי אברהם אשכנזי (נחמד למראה) • רבי מאיר מארים שאפיט • רבי יוסף שאול הלוי נתנזון • רבי יהושע אייזיק שפירא (נועם ירושלמי) • רבי יעקב דוד וילבסקי (הרידב"ז) • רבי ישראל משקלוב |  |
| המאה ה-20 | רבי יחיאל בר לב • רבי ישראל חיים דייכס • רבי חיים קניבסקי • רבי יצחק אייזיק קרסילשציקוב • רבי חיים אלעזר שפירא • רבי שאול ליברמן • רבי ישכר תמר • רבי משה פיינשטיין |  |
| פירושים אבודים | הרמב"ם • רבי יהודה בר יקר • רבי מנחם זמבה |  |
| פירושים שלא פורסמו | רבי משה זכות |  |
| --- | --- |
בקרת זהויות :  NLI: 987007258268405171  PLWABN: 9810623268105606  GND: 1070482617  ISNI: 0000 0001 1000 314X  LCCN: nr90021467  VIAF: 97650699   WorldCat (עם VIAF): 97650699
אבו עיסא אל אספהאני

יִצְחָק בֶּן יַעֲקֹב עוֹבַדְיָה אַבּוּ עִיסִי, המוכר גם בשם אַבּוּ עִיסַא אלְ-אִסְפַהַאנִיּ, היה משיח שקר שחי בעיר אספהאן שבממלכת פרס בימי מלכותם של ח'ליפי בית אומיה, מייסד כת העיסוניים. זמנו המדויק מוטל בספק: יש המקדימים אותו לימי הח'ליף עבד אל-מלכ (685–705), ויש המאחרים אותו לימי הח'ליף מרואן השני (אנ') (744–750).
חייו

אבו עיסי היה חייט מאספהאן, שלא ידע קרוא וכתוב, ופרסם כי היו לו התגלויות נבואיות וכי הוא המשיח. אף שלא ידע קרוא וכתוב, טענו חסידיו כי חיבר מספר ספרים.
אבו עיסי אמר שלפני בואו של המשיח יופיעו חמישה שליחים, והוא האחרון שבהם. אלוהים הטיל עליו, לדבריו, להציל את היהודים מעול העמים ולהנחיל להם עצמאות. לפי מקור אחר לא הסתפק בתפקיד מבשרו של המשיח, וטען שהוא עצמו המשיח.
אבו עיסי נקט שיטה של הוספת מצוות והטלת חומרות. הוא אסר גירושים, אכילת בשר ושתיית יין, וחייב להתפלל שבע תפילות ביום ולא שלוש, בהסתמך על הפסוק "שבע ביום הללתיך". כמו כן, אבו עיסי נהג בסובלנות כלפי הנצרות והאסלאם, קידש גם את הברית החדשה והקוראן והורה לחסידיו לעסוק בהם לצד העיסוק בתנ"ך.
המונים התלקטו סביב אבו עיסי, שאותו כינו חסידיו "א-ראעי" (הרועה), והוא עורר מרד נגד השלטון הפרסי. מסופר כי כאשר הקיפו המוסלמים את מחנהו של אבו עיסי, צייר זה מעגל גדול בחול סביב למחנהו והודיע כי כל העומדים בתוכו יינצלו. האויבים, שלא הבינו את משמעות המעשה, וחששו שמא יש בו מעשה כישוף, נרתעו לאחוריהם ונמלטו.
מותו

ימים מועטים לאחר מכן ניגף אבו עיסי בקרב סמוך לעיר ריי (Raghā) במחוז טהראן שבצפון פרס ונהרג. חסידיו נפוצו לכל עבר. גם לאחר מותו המשיכו שרידי חסידיו להאמין כי לא מת וכי הוא מסתתר במערה בהרים. שרידי קהילות של מאמיני אבו עיסי שרדו בסוריה עד המאה ה-10. לפי סיפוריהן נדד המנהיג במדבר כדי לבשר לבני משה על שליחותו.
הרמב"ם באיגרת תימן מזכיר את תנועתו של אבו עיסי:
ויש עליכם לדעת כי בתחלת מלכות ישמעאל עמד איש בעבר הנהר ואמר שהוא משיח ויצא בכלל עשרת אלפים מישראל והייתה האות שלו שלן מצורע והשכים בריא ולא נשלם עסקו ולא עמדה עצתו וחזר ונשאר ישראל אחריו בערי אספהן בעצם הגלות והתחדשו עליהם בגללו צרות.
שרידי חסידיו של אבו עיסי, אשר האמינו כי הוא נותר בחיים, המשיכו לפעול על פי רעיונותיו והוראותיו, והם נקראים כת העיסוניים. החוקרים מניחים כי המהומות בפרס האסלאמית והתהוות השיעה היו מן הגורמים לייסוד הכת, שהייתה הכת הראשונה ביהדות, מאז ימי חורבן בית שני.
ראו גם

משיח שקר
הערות שוליים

↑  תהילים קיט-קסד
↑  יוסף קסטיין, תולדות האומה הישראלית, תל אביב: דביר, 1938, עמ' 265
מכבי עירוני רמת גן (כדורסל גברים)

מכבי עירוני רמת גן היא קבוצת כדורסל ישראלית מהעיר רמת גן המשחקת בליגת העל בכדורסל.
הקבוצה בשמה המקורי מכבי רמת גן, היא מהותיקות בישראל, ושיחקה במשך עשרות שנים ברציפות בליגה הבכירה. בעונת 5–1994 הפכה למועדון הכדורסל העירוני של העיר רמת גן ומאז נקראת בשם מכבי עירוני רמת גן. סך הכל שיחק המועדון בליגה הבכירה 43 עונות עד לחזרתו ב-2023/24.
צבעי הקבוצה הם כחול ולבן, ובעבר שיחקה גם בצבעים צהוב וסגול.  אולמה הביתי הוא זיסמן ברמת גן המונה כ 1500 מושבים ומשמש את המועדון החל משנת 1993, כשביתה המקורי היה מגרש הבלטות הפתוח ברחוב הרצל, משם עברה לארח את משחקיה  בכפר המכביה.
היסטוריה > מכבי עירוני רמת גן

בעונת 1994/1995 ביקש ראש העיר צבי בר לאחד את מכבי רמת-גן ואת בית"ר רמת-גן, לקראת עונתה השנייה בליגה הבכירה, לכדי קבוצה עירונית אחת. מכבי הוסיפה את השם "עירוני" כבר באותה עונה, בעוד קברניטי בית"ר רמת-גן סירבו וקבוצתם הופיעה בהרכב שכלל את מרבית שחקני קבוצת הנוער של המועדון ושיחקה ללא זרים. הקבוצה ירדה ליגה ומולה קבע ג'יי ג'יי יובנקס ממכבי עירוני רמת-גן את שיא הנקודות בליגה - 101 נקודות. רק שנה לאחר מכן יצא האיחוד בצורה מעשית לפועל, כשקבוצת בית"ר עברה לשחק במסגרת לאומית ב' ברמלה תחת השם בית"ר רמת גן/רמלה ובמקביל נוצר שיתוף פעולה בין מחלקות הנוער של שני המועדונים.
בעונת 1995/1996 סיימה הקבוצה במקום ה-11 המוביל לליגה השנייה, אך הבקרה התקציבית לא אישרה את תקציבה של מכבי ירושלים בפתיחת העונה הבאה, ומכבי עירוני רמת גן נשארה במקומה בליגה הבכירה.
בעונת 1998/1999 סיימה את הליגה הסדירה במקום הרביעי, ניצחה ברבע גמר הפלייאוף את מכבי רעננה 1:2 בסדרת הטוב משלוש, אך הפסידה 3:0 בסדרת הטוב מחמש בחצי הגמר להפועל ירושלים. זו הייתה עונתו השנייה בבוגרים של שחקן הבית ליאור ליובין שעם השנים גדל להיות אחד מסמליה הבולטים ומנהיגה בשנים שיגיעו.
בעונת 1999/2000 סיימה את הליגה הסדירה במקום השישי. עם זאת, הפתיעה ברבע גמר הפלייאוף את הפועל חיפה 1:2 בסדרת הטוב משלוש ללא יתרון ביתיות. בחצי הגמר בסדרת הטוב מחמש היא הפסידה למכבי רעננה 3:0. כמו כן, באותה עונה הגיעה לחצי גמר גביע המדינה ונוצחה על ידי מכבי תל אביב.
בעונת 2000/2001 הקבוצה כמעט העפילה לחצי גמר הפלייאוף לאחר שסיימה במקום החמישי בגלל הפרשי סלים.
הקבוצה הגיעה לשיאה שוב בעונת 2001/2002 כאשר תחת המאמן ארז אדלשטיין ובהובלת השחקנים ליאור ליובין, רייאן סטאק ודני לואיס היא סיימה במקום השני בליגה הסדירה. הקבוצה ניצחה את הפועל ירושלים בחצי הגמר 1:3 בסדרת הטוב מחמש, והגיעה לגמר הפלייאוף והפסידה בו למכבי תל אביב 3:0 בסדרת הטוב מחמש. כמו כן, הגיעה לחצי גמר גביע המדינה והפסידה להפועל ירושלים. הקבוצה, ששיחקה בליגה הבכירה ברציפות במשך כ-35 עונות, ירדה לליגה השנייה בתום עונת 2003/2004.
בתום עונת 2004/2005 שבה הקבוצה לליגה הבכירה, אך אחרי עונה אחת בלבד שוב ירדה לליגה השנייה. בקיץ 2006, בשל מצוקה כלכלית של הקבוצות הפועל חולון והפועל תל אביב, שלא הצליחו לפתוח את העונה בליגה, חזרה רמת גן, יחד עם הפועל גלבוע/עפולה, לליגת העל. בעונת 2006/2007 הקבוצה שרדה בקושי בליגה וסיימה במקום השביעי מרחק 2 נקודות מהיורדת גבעת שמואל, אך בגביע המדינה הגיעה למעמד חצי הגמר שם הובסה על ידי הפועל ירושלים 79:117.
את עונת 2007/2008 פתחה הקבוצה בצורה לא טובה, אך אז הגיעו ניצחונות ביתיים על הפועל ירושלים, מכבי תל אביב והפועל חולון וגם ניצחונות חוץ מרשימים בעפולה ובנהריה. הקבוצה הייתה בעמדת המקום הרביעי לפיינל פור, אבל רצף הפסדים נוסף הוציא את הקבוצה מתמונת הפיינל פור והביא אותה למקום השביעי בלבד בתום העונה. היא סיימה את העונה עם ניצחון חוץ על קבוצת בני השרון וניצחון ביתי ב-41 הפרש על מכבי ראשון לציון.
לאחר חמישה מחזורים בלבד בעונת 2008/2009, פוטר רובי בלינקו (שאימן בקבוצה מפתיחת עונת 2007/2008). מחליפו הזמני היה עוזר המאמן, אמיר עוזי, שהצליח להשאיר את הקבוצה בליגה עם ניצחון 3:0 בסדרת הישרדות בפלייאוף התחתון.
היסטוריה > מכבי עירוני רמת גן > הירידה מליגת העל והשנים הראשונות בליגה הלאומית

בסיום עונת 2009/2010 נשרה הקבוצה לליגה הלאומית אחרי 5 עונות רצופות בליגת העל וזאת אחרי הפסד בסדרת הפלייאוף התחתון נגד הירידה להפועל עפולה 3:2, אחרי שרמת גן הוליכה בסדרה 0:2. הייתה זאת הפעם הראשונה בהיסטוריה של הכדורסל הישראלי שקבוצה ישראלית מפסידה בפליאוף 3:2 אחרי שהוליכה 0:2. בשנת 2012/2013 הגיעה הקבוצה תחת המאמן עמי נאווי לחצי גמר הפלייאוף בליגה הלאומית והפסידה לנס ציונה.
בשנת 2013/2014 הקבוצה הפסידה בחצי גמר הפלייאוף לעירוני נהריה, שעלתה לליגת העל. בסדרת רבע הגמר נגד אשקלון, אוהדי רמת גן פתחו בשביתה ביחד עם אוהדי אשקלון בעקבות החלטת ההנהלה לגבות רק מאוהדי אשקלון כניסה בסך 30 ש"ח. האוהדים ניצחו בסוף במאבקם ונכנסו חינם. לקראת עונת 2014/2015 סוכם עם קבוצת מכבי תל אביב על שיתוף פעולה מקצועי בין שתי קבוצות הבוגרים. מספר משחקניה הצעירים של אלופת המדינה הושאלו לרמת גן ומכבי אף שילמה את שכרו של המאמן אורן אהרוני. אך הניסיון, נתקל בהתנגדויות וקשיים ולא החזיק מעמד מעבר לעונה אחת. עונת 2015/2016 החזירה עימה, לראשונה מאז שנות ה-80, את משחקי הדרבי מול הפועל רמת גן גבעתיים, והקבוצה סיימה את העונה בפלייאוף העליון.
היסטוריה > מכבי עירוני רמת גן > הליגה הארצית

בסיום עונת 2016/2017, אחרי 7 עונות רצופות בליגה הלאומית נשרה הקבוצה לליגה הארצית בכדורסל, הליגה השלישית.
בעונת 2017/2018 סיימה הקבוצה במקום ה-8 בליגה הארצית מחוז דרום כאשר במאזנה 10 ניצחונות ו-12 הפסדים.
לקראת עונת 2018/2019 אוהד יתום מונה למאמן הראשי של הקבוצה. בתום העונה סיימה הקבוצה במקום ה-6 בליגה הארצית מחוז דרום כאשר במאזנה 11 ניצחונות ו-11 הפסדים.
בקיץ 2019 הציעה עיריית רמת גן כי הקבוצה תתאחד עם הפועל רמת גן גבעתיים והקבוצה המאוחדת תשחק בליגה הלאומית, אך לאור סירוב האחרונה לא בוצע האיחוד.
בהמשך הוחלט כי יתבצע איחוד עם קבוצת הנשים של מכבי רמת-חן, שתיקרא מעתה מכבי עירוני רמת-גן. בנוסף, מונה שחקן העבר של הפועל רמת גן אורי קוקיה למאמן הקבוצה.
היסטוריה > מכבי עירוני רמת גן > החזרה לליגה הלאומית 2020

במאי 2020 עם הודעת איגוד הכדורסל על הפסקת פעילות הליגות עקב נגיף הקורונה, העפילה הקבוצה, שהוליכה אז את המחוז הדרומי בליגה הארצית, אל הליגה הלאומית לאחר ההיעדרות של 3 עונות. הקבוצה העפילה באותה עונה לגמר גביע האיגוד, אך הוא בוטל עקב הפסקת הפעילות.
את עונת 2020/2021 פתחה מכבי עירוני רמת-גן בסערה עם מאזן 0:5, אולם נחלשה בהמשך והחליפה את המאמן אורי קוקיה. תחת הדרכתו של המאמן שמוליק ברנר, שחקן וקפטן הקבוצה בעבר, סיימה הקבוצה במקום ה-8 והעפילה לרבע גמר הפלייאוף, בו הודחה לאחר הפסד 2:1 בסדרה לאליצור "איתו" אשקלון.
בעונת 2021/2022, תחת ברנר, סיימה במקום ה-3 והעפילה עד לסדרת גמר הפלייאוף, אחרי שעברה ברבע-הגמר את הפועל עפולה עם ניצחון 0:3 ובחצי-הגמר את הפועל חבל-מודיעין בתוצאה 1:3. בסדרת הגמר נוצחה רמת-גן 3:0 עירוני קריית אתא.
איגוד הכדורסל בישר לקבוצה כי עלתה לליגת העל, אך מחלוקת פוליטית מתוקשרת בין האיגוד למנהלת ליגת העל בכדורסל שבין השאר התנגדה לשתי עולות מהלאומית, הצריכה את פסיקת בית דין איגוד הכדורסל שלבסוף קבע כי הקבוצה לא תעפיל אל ליגת העל בתום עונה זו. את הבשורה קיבל המועדון חודשיים וחצי לאחר תום עונת הכדורסל.
בתחילת עונת 2022/2023 מונה כמאמן יניב בורגר, אך לאחר שהקבוצה הפגינה חוסר יציבות והפסדים רבים, הוחלף על ידי שמוליק ברנר. הקבוצה סיימה את העונה הסדירה במקום ה-2 ולאחר שניצחה ברבע הגמר את א.ס. רמת-השרון 1:3 ובחצי הגמר את אליצור אשקלון 2:3 זכתה בכרטיס לליגת העל. במשחק הגמר גברה רמת-גן בחוץ על הפועל עפולה 66:69 וזכתה באליפות הליגה הלאומית. בעקבות הזכייה הקבוצה עלתה לליגת העל לאחר 13 שנות היעדרות.
היסטוריה > מכבי עירוני רמת גן > השיבה אל ליגת העל עונת 2023/24

עונת החזרה של רמת גן אל ליגת העל נפתחה ברגל ימין כשהיא מפתיעה ביכולתה המקצועית ובמספר ניצחונותיה הגבוה (18) והיא סיימה את העונה הסדירה של הליגה כשהיא ממוקמת שלישית בטבלה (הישגה הטוב ביותר מאז עונת 2001-2), לאחר ששהתה במקום השני במרבית שלבי העונה וכשהיא זוכה בכרטיס להשתתפות במפעל ליגת האלופות בכדורסל לעונת 2024/5.
שחקניה ג׳ורדן כהן וקנדל מקולום נבחרו לשחקני חודשי ינואר ומרץ של ליגת העל, שמוליק ברנר למאמן חודש אפריל ובמשחק הבית מול עירוני נס ציונה, שברה הקבוצה את שיא המועדון לסלי שלוש נקודות . ריצה של שמונה ניצחונות ליגה רצופים, שהסתיימה בניצחונות חוץ יוקרתיים על הפועל חולון, הפועל תל אביב והפועל ירושלים, הייתה הארוכה ביותר שלה מאז פברואר 1990. סדרת פציעות של כמה משחקניה הבולטים הביאה לסוף עונה פחות מוצלח והיא הפסידה בסדרת רבע גמר מותחת לאליצור קריית אתא 3:0, כששני משחקים מוכרעים בתום הארכה ואחד בהפסד בנקודה. שחקנים נוספים שבלטו בעונת החזרה המוצלחת היו הקפטן אדם אריאל, איתי מושקוביץ׳, בניה סרור, אייז׳ה מיילס, וצמד שחקני נבחרת הכדורסל של דרום סודאן נוני אומאט ומנגוק מתיאנג.
עוד בעונה זו השיקה רמת גן תלבושת משחק ייחודית ובה מופיעים שמותיהם של כמאה שחקנים ומאמנים בולטים בתולדות האגודה.
עונת 2024/2025 נפתחה בסימן השתתפותו של המועדון במסגרת אירופית לראשונה מזה 22 שנה. רמת גן שמרה על שלד ניכר משחקניה מהעונה הקודמת, וצרפה אליו את אמין סטיבנס ורועי הובר שנכללו בחמישיית מצטייני העונה הקודמת של ליגת ווינר סל.  במפעל גביע ווינר היא נחלה הצלחה גדולה, כשהפתיעה בשלב רבע הגמר עם ניצחון דרמטי על קבוצתה החזקה של הפועל תל אביב כשהובר משווה שנייה לסיום המשחק בשלשה ורמת גן מנצחת בהארכה. הקבוצה הגיעה עד לשלב משחק הגמר, כש600 מאוהדיה מלווים אותה למפגש צמוד מול מכבי תל אביב, לה נכנעה בדקת הסיום 83:86. באירופה הצליחה רמת גן להגיע אל שלב הפליי אין במפעל ליגת האלופות בו הודחה על ידי פלקו סומבטהי מהונגריה.
מחלקת הנוער

למכבי עירוני רמת גן מחלקת נוער המונה 26 קבוצות ליגה של בנים ובנות המשתתפות בליגות לגילאים הצעירים של איגוד הכדורסל בישראל. באגודה פעילים כ-400 שחקנים ושחקניות מגילאי קט-סל עד גיל נוער. עד 1998 היה בסיסה של מחלקת-הנוער במגרש הפתוח של המועדון ברחוב הרצל 47 ליד כיכר אורדע בעיר. ב-1998 יצא המועדון ממתחם הרצל במסגרת הסכם מול עיריית רמת-גן והמקום הוסב למגרש חנייה. המועדון היה מהראשונים בישראל להקים מסגרת של בית-ספר לכדורסל בשנות השבעים, אותו הפעיל במגרש הפתוח ברחוב הרצל בעיר. כיום פעיל בית-הספר לכדורסל של מכבי עירוני רמת-גן במסגרת מרבית בתי-הספר היסודיים בעיר ומונה כ-1,200 חניכים וחניכות.
השתתפות באירופה

מכבי רמת גן החלה להשתתף בגביעי אירופה בעונת 1972/1973 עת לקחה חלק במפעל גביע אירופה למחזיקות גביע בכדורסל.
במהלך שנות ה-70 וה80, נאלצה במספר עונות לוותר על זכאותה בהשתתפות במפעלים האירופיים בשל בעיות תקציב.
ניצחונה המרשים הראשון במסגרת האירופאית, בשלב שמינית גמר גביע מחזיקות הגביע, התרחש בחודש נובמבר שנת 1974, כשתחת מאמנה שמואל יעקובסון, הפתיעה במגרש יד אליהו בו ניצחה את הקבוצה האיטלקית, סינודינה בולוניה, בתוצאה 94–114. לרמת גן היטיבו לקלוע במשחק זה: בוב גריפין (29 נק׳), לארי צ׳יטהאם ״ הפרפר״ (31 נק) ולארי גורדון (30). נח קליגר הגדיל ותיאר בספרו ״כדורסל זה לא רק משחק״, כי ״הוא נחשב לאחד המשחקים הטובים של קבוצה ישראלית בכל הזמנים, ואולי לטוב ביותר״.
בעונת 1983/1984 הגיעה עד לשלב רבע גמר במפעל גביע קוראץ׳ בו הפסידה בנקודה לקבוצת אנטיב.
אחד ממשחקיה הזכורים היה בעונת 1989/1990 במסגרת מפעל גביע אירופה למחזיקות גביע, עת חוללה הפתעה מרעישה בעודה גוברת במגרש האוניברסיטה בתל אביב, על הקבוצה האיטלקית, קונור בולוניה עם מאמנה אטורה מסינה בתוצאה 95–96. במשחק זה בלטה תצוגת שיא של השחקנים: מילטון וגנר, קני סימפסון וארל וויליאמס. את סל הניצחון קלע עבור רמת גן, גיל שוורצמן.
הקבוצה, תחת שמה החדש, מכבי עירוני רמת גן, הגיעה בעונת 2000/2001, עד לשלב רבע גמר גביע קוראץ׳, בו הפסידה בסיכום שני מפגשים לקבוצת אוניקאחה מאלגה הספרדית, שלבסוף זכתה בגביע. בעונת 2001/2002 הגיעה שוב לרבע גמר גביע קוראץ' והפעם הפסידה לקבוצת זלטורוג לאשקו הסלובנית בסיכום שני מפגשים.
בעונת 2024/2025 שבה לשחק במפעלים האירופאיים, והיא רשמה ניצחון ראשון באירופה לאחר כ-22 שנים נגד ריגה במסגרת ליגת האלופות. בשל מצב המלחמה בישראל, נכפה על הקבוצה לארח את משחקיה באירופה והיא עשתה זאת בעיר אופבה שבצ׳כיה.
סמל הקבוצה

סמל הקבוצה משנת 1998 ועד שנת 2012
סמל הקבוצה משנת 2019
תארים והישגים > ישראל

סגנות (3): 1973, 1974, 2002
סגנות (2): 1989, 1972
חצי גמר (4): 1999, 2000, 2003, 2007
זכייה (1): 1989/90
סגנות: (1): 2024/25
תארים והישגים > ישראל > ליגות נמוכות

אליפות (2): 1967, 2023
סגנית: 2005 (עלתה לליגה הבכירה), 2022
אליפות (1): 2020
גמר (1): 2020
תארים והישגים > אירופה

רבע גמר: 1984, 2001, 2002